钦定古今图书集成/明伦汇编/氏族典/第053卷 > 韦景骏
## 钦定古今图书集成/明伦汇编/氏族典/第053卷 > 韦景骏

按《唐书韦景骏传》：景骏，司农少卿弘机孙。中明经，神
龙中历肥乡令，后为贵乡令，为治有名。后数年为赵
州长史，道出肥乡，民争奉酒食迎犒，有小儿亦在中，
景骏曰：“‘方儿曹未生而吾去邑，非有旧恩，何故来’？对
曰：‘耆老为我言，学庐、馆舍、桥鄣皆公所治，意公为古
人，今幸亲见，所以来’。”后迁房州刺史，转奉天令，未行
卒。